Tänään on 17.02.2018, 22:15\n[ 11327 viestiä ] Mene sivulle <1 ... 96, 97, 98, 99, 100, 101, 102 ... 454>\nLähetetty: 16.06.2009, 15:28\nItseäni huolestuttaa eniten Suomen maalivahtipeli. Kolmosmaalivahdilla mennään jonka pelikokemus on ainakin IS Veikkaajan mukaan 0. Harmittavaa on että jos samanlainen skenaario nähdään taas Saksa pelissä, Suomi hallitsee pelitapahtumia mutta häviää melko suurinumeroisessa pelissä tyyliin 2-1/3-1 johtuen siitä että Saksaa laittaa vähänkin hyvistä paikoista kaikki pallot Suomen verkkoon.\nTietääkö joku enemmän jalkapalloa seuraava kuinka hyvä Jaakkola tarkalleen ottaen on???\nAamun Pohjolan Sanomat kertoo, että kemiläinen nuori maalivahtilupaus ei valitettavasti pärjää Italiassa edes neljänneksi korkeimmalla sarjatasolla. Peliaikaa Golligianassa ei ole tullut. Se jää tämä Jaakola ikuiseksi nuoreksi lupaukseksi ennen kuin unohtuu kokonaan.\nToki maalit eivät menneet Jaakolan piikkiin, mutta selkeä ykkönen Maanoja olisi ollut.\nViimeksi muokannut morsku päivämäärä 16.06.2009, 15:38, muokattu yhteensä 2 kertaa\nLähetetty: 16.06.2009, 15:35\nMorsku:Tuon verran seuraa jalkapalloa foorumilla varmasti jokainen.\nLähetetty: 16.06.2009, 15:39\nTämä nyt lienee kaikille selvää, että Maanoja olisi ollut ehdoton ykkönen. Voidaan silti varmasti kysyä, että olisiko TPS:n Jukka Lehtovaara ollut parempi valinta ykköseksi kuin Jaakkola. Lehtovaara on saanut pelata kaikki pelit TPS:ssä tällä kaudella, ja otteetkin ovat olleet sen mukaisia. Pelivarmempi olisi ainakin ollut... No nämä on näitä ikuisia jossittelukysymyksiä.\nLähetetty: 16.06.2009, 15:42\nEikö se riitä ,että joka vuotuisissa kendon mömmön-skäböissä mietitään sitä ns. ikuista maalivahti ongelmaa kun Kipperi vetää mojitoja palmun alla ja Bäksterin parta on kasvanut liian pitkäksi. Tarviiko tätä vielä siirtää kuningaslajin Em-karkeloihin missä ollaan mukana ekaa kertaa koskaan? Jaakolalla mennään ja that't it\nLähetetty: 16.06.2009, 15:43\nItalian uraa sekoitti Sienan valmentajan vaihdot.\nHuonoon, epäselvään ja määrittelemättömään kysymykseen saman tasoinen vastaus.\nViimeksi muokannut morsku päivämäärä 16.06.2009, 15:46, muokattu yhteensä 1 kerran\nLähetetty: 16.06.2009, 15:45\nTuskin Kanerva valinnut Jaakolaa ykköseksi pelkän Siena "tittelin" takia vai?\nLähetetty: 16.06.2009, 16:14\nMiksi vastata ylinpääntään kun et tiedä mitään.\nLähetetty: 16.06.2009, 17:00\nPine, voipi olla että oli pikkuisen tultu otettua ilolientä ennen matsia . Jotenkin mielestäni ihmisiltä unohtuu, että Suomi pelasi melkein koko matsin yhden miehen ylivoimalla. Voisin ymmärtää yleisen konseksuksen Suomen hyvyydestä jos koko peli olisi ollut 11v11. Suomi pelasi tosiaan tuon alun hyvin, mutta mielestäni menetti kokoajan otettaan kunnes tulikin sitten tuo kortti. Olen sitä mieltä, että ilman tuota punaista olisi helposti tullut rumat lukemat kun pelaajien taitotaso Suomen ja Englannin välillä oli aivan eri luokkaa. Ehkä jos Kanerva alkaa peluuttaa Hodgsonimaista kilpparia niin rumilta lukemilta tullaan säästymään, mutta en usko että Suomi enää tässä turnauksessa maalin makuun pääsee (paitsi ehkä rankkarista).\nSamalla toivon tietysti koko sydämestäni, että pojat hoitaisivat edes tasurin kotiin tai tekisivät vaikka sen pari maalia, joka tapauksessa mahtavin saavutus, joka oli pääsy itse kisoihin, onkin jo saavutettu.\nOnnea pojille jatkoa varten! Saa nähdä käyvätkö mun lompakolle\nLähetetty: 16.06.2009, 18:18\nJotenkin mielestäni ihmisiltä unohtuu, että Suomi pelasi melkein koko matsin yhden miehen ylivoimalla. Voisin ymmärtää yleisen konseksuksen Suomen hyvyydestä jos koko peli olisi ollut 11v11. Suomi pelasi tosiaan tuon alun hyvin, mutta mielestäni menetti kokoajan otettaan kunnes tulikin sitten tuo kortti. Olen sitä mieltä, että ilman tuota punaista olisi helposti tullut rumat lukemat kun pelaajien taitotaso Suomen ja Englannin välillä oli aivan eri luokkaa.\nSuomi pelasi yhden miehen ylivoimalla juuri siksi , että Englannin pelaajat olivat huonommin valmistautuneita otteluun kuin suomalaiset.\nAlusta alkaen ylimielisen tuntuisesti kentällä esiintynyt Englannin pakki ( joka jo aiemmin sekoili maalivahdin kanssa pallon palautustilanteessa) joutui käyttämään painiotteita pysäyttääkseen Sadikin ja aivan oikeutettu punainen + rankku oli tuomiona.Ei näitä tuomioita minkään sattuman tuloksena synny vaan kyseessä on seuraus huonosta peliin valmistautumisesta.\nMitä tulee pelaajien taitotasoon , niin paras vain katsoa itse ottelua, eikä olettaa esim. 150 pelin valioliigapelaajien olevan automaattisesti parempia,motivoituneempia ja joukkueena iskukykyisempiä kuin huomattavasti vähemmän kuuluisien suomalaisten.Urheilu on tehty monesta elementistä jossa ns. taito on vain yksi osatekijä.\nHyvä Suomi! Litmaset ja Hyypiät saa rauhassa eläköityä kun seuraava sukupolvi esittelee tälläisiä pelimanneja.\nLähetetty: 17.06.2009, 22:27\nHaha. Millähän kikalla Uusi-Seelanti sai reenipelissä tungettua kolme kertaa pallon Italian kaappiin Tuskin saisivat kiekkoa sisään edes Joutsenon Kullervon pussukkaan, vaikka koittaisivat läpi juhannusyön. Makarooni -pelissä varman sääntönä, että taglaritellet saivat maksimissaan pikakävellä.\nLähetetty: 17.06.2009, 22:37\nUusi-Seelanti on kyllä uskomattoman huono jalkapalossa. Samantasonen joukkue Bahrain taistelee tällä hetkellä jopa MM 2010 paikasta jatkokarsinnan kautta... Bosnia/Tsekki/Ruotsi olisi puoluueettomalla -2 AH vs Bahrainia vähintään. No, Bosnia saattaa jopa päästä kisoihin.\nLähetetty: 18.06.2009, 08:10\nGo Go Go Sharkie!!!\nLähetetty: 18.06.2009, 16:20\nTuo eteläafrikkalaisten torvisoitto kuulostaa kyllä hirveältä. Toivottavasti FIFA kieltää kaikki puhallinsoittimet ensi kesään mennessä. Muuten joutuu katsomaan pelit ilman ääntä.\nSamaa mieltä, aivan kuin kärpäs parvi pörrääs koko ajan ympärillä, ittellä tulee pää kipeäksi tuosta äänestä jo muutamassa minuutissa.\nEi ole FIFA kuulemma kieltämässä näitä torvia, ei ainakaan juuri tällä hetkellä FST:llä ottelua selostavan Antti Ennekarin mukaan. Eli tuskaiset kisat tulossa ensi kesänä ...\nEDIT: tuskaiset tai hiljaiset\nLähetetty: 19.06.2009, 00:23\nItseäni ei, torvikunta tai mikä lieneekään, ole liiemmin häirinnyt. Jos te olette niin kuin muijani kun vilahti töllön ohi, että mikä helvetin ampiaisparvi tuolla pörrää. Katsotaan niitä kisoja, kuunnellaan selostusta (jos pystyy), eikä tartuta epäolennaiseen.\nMitä jos kaikkien päin vittua arvottujen rosenttejen takana onkin väärin luetut tilastot ja torvensoitot\nLähetetty: 19.06.2009, 08:52\nJos te olette niin kuin muijani kun vilahti töllön ohi, että mikä helvetin ampiaisparvi tuolla pörrää.\nTällä virkkeellä on varmasti jokin sanoma, mutta valitettavasti se taitaa toistaiseksi jäädä vain Henkan omaan tietoon. Ehkäpä mies muistaa kertoa sen meille juhannuksen jälkeen promillejen laskettua - tai sitten ei.\nLähetetty: 19.06.2009, 12:51\nja minä kun olin kisojen ekana päivänä sitä mieltä että nyky touhu on niin mautonta ja kliinisyyteen pyrkivää,että torvet kielletään jonkun turvallisuus uhan varjolla.Ja aika lähellehän veikkaus meni...\nOnhan se ärsyttävyydestä huolimatta hienoa että paikallista "kulttuuria" löytyy.Kuinka kovaa englantilaisissa katsomoissa olisi aikoinaan pitänyt laulaa,että se olisi kielletty?\nKyllä noi erityispiirteet on mun mielestä hyvä juttu niin kauan,kunhan paikalliseen "futiskulttuuriin" ei kuulu esimerkiksi vierasjoukkueiden pelaajien häikäisy laserosoittimilla ym...\nTulee vaan mieleen näistä mahdollisista FIFAn puuttumisista kyseisiin ilmiöihin Roy Keanen katkarapuvoileipä puheet........\nLähetetty: 19.06.2009, 14:16\nEnemmän mua ärsyttää noissa "kisoissa" että pelaaminen on munatonta surffailua. Yhtään peliä ei tullut katsottua loppuun asti ja torviinkin huomasin kiinnittää huomiota vasta tämän ketjun myötä. Soikoon torvet jos peleissä vain olisi yhtään panosta.\nLähetetty: 20.06.2009, 08:57\n"Enemmän mua ärsyttää noissa "kisoissa" että pelaaminen on munatonta surffailua. Yhtään peliä ei tullut katsottua loppuun asti ja torviinkin huomasin kiinnittää huomiota vasta tämän ketjun myötä. Soikoon torvet jos peleissä vain olisi yhtään panosta."\n-valitettavasti olet oikeassa vähintään osittaisesti tuosta surffailusta.Mutta egypti-italia oli hieno peli.Ja kyllä sieltä hienoja pelejä vielä on tulossa.Mutta kyllähän tällainen turnnaus väistämättä ajautuu,niin,mm-kisojen esikisoiksi,jotka ne ovatkin.\nLähetetty: 21.06.2009, 16:51\nYep.Kiitos tipsaajille tästä kaudesta.Tuskin tarvitsevat erittelyä mokomat.Kruununa underi seittemäntee,niin ja lomia kaikille ja juoda pitää.\nKausi alkaa olla paketissa pl. Draft Montrealissa kuun viimisenä viikonloppuna.\nJos joku sattui PAF:lta vetämään kaffeilla NHL-awards vetoja niin tulokset löytyy eo. linkistä:\n- Thomakselle Vezina.\n- Masonille Calder.\n- Charalle Norris... (äänin 1034-982-733), joten kohtuullisen yössä PAF oli kanssa, mutta selvisivät Åålantilaiset!\nPs. Oman seurannan pyrin laittelemaan sivuille tässä viikon aikana joten päätökset/tutkimukset/hutkimukset ym. jatkosta myöhemmin.\nLähetetty: 25.06.2009, 10:40\nJukkis ja Coloradon Susi kunnossa.\nLähetetty: 27.06.2009, 15:20\nMistä mahtaa johtua, että Stepanek - Ferrer matsissa Stepanekille saa vieläkin Betfairiltä lyötyä yli kahden kertoimella, vaikka mies johtaa 2-0 erissä, tosin kolmatta häviöllä 1-4? Kertoimet eivät ennen peliäkään olleet kuin n.2.20 tasolla.\nViestin otsikko: Re: Nyt loppui vedonlyönti\nLähetetty: 28.06.2009, 16:53\nEi saatana, jopas tuli uskomattoman hieno peli vielä loppuminuuteillaan tuosta Espanja - Etelä-afrikfa pronssiottelusta.\nLähetetty: 28.06.2009, 18:15\nEniten maaleja turnauksessa: Xavi Hernández tai Cesc Fábregas?\nPaf yrittää taas jallittaa! Eiks tää nyt kuitenkin menny niin että Fabregas yks ja xavi nolla.\nLähetetty: 29.06.2009, 09:07\nPistä paffille tämä linkki mailissa niin eiköhän korjaa.\nhttp://www.fifa.com/confederationscup/s ... goals.html\nLähetetty: 29.06.2009, 09:08\nToki korjattu jo.


Varttu nettikauppa, kotimaiset vaatteet, isojen naisten ja vanhusten\nVapaa tilaus Ehdot Palaute\nOSTOSKORISSA: 0\tKPL\npoistovaatteet T-paidat ym\nHOUSUT - LEVEÄMPI VYÖTÄRÖ\n- neuloshousut puuvilla ja- sekoite\n- neuloshousut polyesteri ja -sekoite\nHOUSUT - KAPEAMPI VYÖTÄRÖ\nKOTITAKKI , KOTIMEKKO\nLIIVI JA LIIVIHAME\nvillasukat koko 34-35\nvillasukat koko 36-37\nvillasukat koko 38-39\nvillasukat koko 40-41\nvillasukat koko 42-43\nvillasukat koko 44-45\nvillasukat koko 46-47\nOtamme tilauksia vastaan kaikkina viikonpäivinä ja käsittelemme ne viipymättä (maksimissaan 24h).\nPääsääntöisesti tilaamasi vaatteet eivät ole varastossa. Cindy valmistaa ne tilauksesi mukaan juuri sinulle. Tilauksesta tehdyillä vaatteilla ei ole vaihto- eikä palautusoikeutta.\nTilaamon vaatekuvat ovat ehdotuksia valintasi helpottamiseksi. Jos et löydä niistä haluamaasi vaihtoehtoa, tee tilaus vapaa tilaus-lomakkeella. Voit tehdä samalla kerralla sekä automaattitilauksen että vapaan tilauksen. Me yhdistämme ne yhdeksi tilaukseksi ja laskuksi.\nMyös automaattitilauksessa voit antaa mittatietoja valmistuksen tueksi. kirjoita ne lisätietokenttään.\nKun olemme vastaanottaneet tilauksesi, lähetämme sinulle sähköpostilla laskun ja arvion valmistusajankohdasta, jos toimitusaika on pidempi kuin muutama päivä suorituksen saapumisesta.\nTeemme ja lähetämme vaatteet, kun suorituksesi näkyy tilillämme. Kerro, kun olet maksanut, niin tarkkailemme maksuliikennettä. Voit myös lähettää kopion kuitista sähköpostin liitteenä.\nUnisukat ja käsinneulotut villasukat sekä vaatteiden yksittäiskappaleet ja satunnaiset pienerät kuin myös sukat ja alushousut ovat valmiina varastossa. Jokainen villasukkapari on erilainen ja kaikki varastossa olevat villasukat ovat esillä. Voit siis tilata vain yhden parin esillä olevia villasukkia. Edellä mainituilla tuotteilla on 14 pv palautusoikeus, kun tuotteet palautetaan myyntikunnossa, sukat alkuperäisessä pakkauksessa. Kasvomaskit ovat henkilökohtaisia hygieniatuotteita eikä niillä ole palautusoikeutta. Asiakas maksaa palautuskulut ja ilmoittaa etkäteen palautusaikeestaan.\nJos lähetyksen vastaanottaja on eri kuin tilaaja, kirjoita saajan nimi- ja osoitetiedot sekä matkapuhelinnumero lisätietokenttään.\nPostitamme pienemmät tilaukset (paino/tilavuus) kirjeessä: 2e tai 4e, ja isommat postipaketissa 6e. TOIMITUSKULUSI ON ENINTÄÄN 6e.\nPaitsi, jos haluat paketin kotiinkannettuna. Silloin toimituskulusi on 17e.\nTilaamo on varttu.net sivuston nettikauppa, helppokäyttöinen tilausjärjestelmä.\nTilaukset voit tehdä täältä tilaamon kautta tai entiseen tapaan vartun palautelomakkeella.\nSiirry selailemaan tuotteita PÄÄVALIKON TUOTTEET-LINKIN kautta.\nHuomaa, että kuvat saa klikattua vielä suuremmiksi tarkastelunäkymässä.\nKun olet tehnyt tilauksesi, saat näytölle ilmoituksen tilauksen vastaanottamisesta. Huomaa, että lomake vaatii rastin ruutuun "hyväksyn ehdot". Vapaasta tilauksesta ja palautteesta ilmoitamme, että lähetys onnistui.\nJos tuntuu, että tilaaminen ei onnistu tai emme ota yhteyttä vuorokauden kuluessa, soita Cindylle 040 5428483, kaikkina viikonpäivinä.\nUUSIN ENSIN VANHIN ENSIN HUOKEIN ENSIN KALLEIN ENSIN\n+358 40 542 8483 - pukeutumispalvelu(at)elisanet.fi - Uudenmaankatu 8-10 - HYVINKÄÄ 05800 - www.tilaamo.net - y 1010726-6\nTällaisen soman nettikaupan oman saat täältä: sivu.fi


EU:n päättömästä ennallistamismääräyksestä | Ilkka-Pohjalainen\nEU:n päättömästä ennallistamismääräyksestä\nYlen tv-uutisissa kerrottiin EU:n määräyksestä ennallistaa 30% Suomen pinta-alasta. Tämä maailmoja syleilevä ja täysin nykyhetkeen sopimaton pyrkimys tuodaan nyt sitten julkisuuteen juuri nyt, kun jo muutenkin eletään turvattomia aikoja tunnetusta syystä. Ja juuri nyt, kun Suomi tarvitsee jokaisen pelto-, metsä- ja suohehtaarin selviytyäkseen lähitulevaisuuden haasteista.\nMeidän pitäisi pystyä lämmittämään ensi talvena asuntomme ilman Venäjän puuhaketta ja ruokkia väestö ilman Venäjän ja Ukrainan viljaa ja sitten muka pitäisi ruveta vielä ennallistamaan luonnonvarojamme, joita me tulemme tarvitsemaan kipeästi.\nMistä norsuluutornista näitä älyttömiä päätöksiä oikein annetaan? Emmehän me voi vaatia viljelijöitä, että he nyt ennallistaisivat suopeltonsa kaiken sen vaikeuden keskellä, mitä he joutuvat nyt jo kokemaan. Voimmeko vaatia metsänomistajia ennallistamaan metsänsä, vaikka tarvitsemme puutavaraa metsästä aina vaan enemmän? Voimmeko ennallistaa turvesoita, vaikka tarvitsemme ensi talveksi turvetta niin paljon kuin vain saamme sitä tuotettua?\nTällainen maa, mikä pitäisi ennallistaa, on Suomessa yleensä jonkun omistama. Se olisi sen maan sosialisointia, jos sitä maata ei voisi hyötykäyttää sen ennallistamisen jälkeen.\nIhmiset ostavat maata Suomessa kaiken aikaa, mutta harva ostaa sitä jonkin kaarnakuoriaisen laidunmaaksi. Kyllä siitä pitää saada tuottoa, niin kuin muullekin sijoitukselle. Eivätkä ne kuoriaiset, liito-oravat ja viitasammakot ym. maksa vuokraa touhuistaan.\nJa kun luin asian Ylen uutisista, niin tietenkään asiassa ei huomioitu maanomistajien, teollisuuden tai muiden ns. pikkutekijöiden mielipidettä, vaan ainoa haastateltava oli jokin luontoasiantuntija. Hänen mielipiteensä tietenkin on selvä. Kaikki pitää tehdä, mitä EU määrää ja vielä lisääkin. Varmaan sopisi, vaikka koko planeetta ennallistettaisiin ihmistä edeltävään aikaan. Vaikka miljardit ihmiset jäisivät vaille lämpöä ja ruokaa.\nMitenkähän Suomi ja Euroopan maat yleensäkin aikovat maksaa massiiviset valtionvelkansa? Ennallistamalla maansa ja verottamalla metsän eläimiä, vai? Jotakin realismin tajua toivoisi. Kuinka tiukkaan Venäjän energiapihteihin vaan joudummekaan, jos tällaisen päättömyyden toteuttaisimme.


Kaikki pukeutuvat kuten David Beckham H&M:n uudessa kampanjassa - Markkinointi & Mainonta\nM&M 1.2.2016 09:29 päivitetty 3.3.2016 15:38\nKaikki pukeutuvat kuten David Beckham H&M:n uudessa kampanjassa\nH&M:n uuden malliston kampanjaan kuuluu mainosvideo sekä printtikampanja.\nH&M:ltä tulee keväällä myyntiin Modern Essentials selected by David Beckhamn -mallisto.\nKampanjan mainos kuvattiin Lissabonin kaduilla ja siinä jatkettiin samaa teemaa kuin edellisessä H&M:n mainoksessa, jossa entinen jalkapalloilija David Beckham oli mukana.\nAikaisemmassa mainoksessa koomikko Kevin Hart pukeutui täsmälleen samoin kuin Beckham. Nyt uudessa mainosvideossa Beckham lähtee hotellistaan ja huomaa, että kaikki hänen ympärillään pukeutuvat samalla tavalla kuin Beckham itse, niin rullalautailevat lapset, vauva, isoäiti sekä kaikki kaupungin miehet.\nMainosvideon on ohjannut Fredrik Bond ja sen lisäksi julkaistaan myös Mario Sorrentin kuvaama printtikampanja.\n“Minulla on aina hyvin hauskaa H&M:n kampanjoiden kuvauksissa. He todella ymmärtävät tyyliäni ja huumorintajuani. Oli hienoa käyttää Modern Essential -valikoiman tyylikkäitä vaatteita ja pitää samalla hauskaa”, Beckham sanoo tiedotteessa.\nKampanja on Modern Essentials selected by David Beckham -mallistoista viimeisin.\nMallisto tulee miesten vaatteita myyviin H&M:n myymälöihin kahdessa osassa 18. helmikuuta ja 10. helmikuuta. Mallisto tulee myyntiin myös hm.comiin.\nKoomikko hulluttelee David Beckhamin kustannuksella H&M:n kampanjafilmissä\nDavid Beckham teki bokseriparodian


Natsahtelua ja trumputusta | Sentrooppa-Santra\nNatsahtelua ja trumputusta\nKuka tietää, mikä tämä on?\nSe on vanhan germaanisen riimuaakkoston (ns. vanhemman Futharkin) merkki, muun muassa kreikkalaisen omega-kirjaimen sukulainen (kaikki aakkoskirjaimistothan palautuvat samaan foinikialaisten keksintöön), joka tunnetaan nimellä odal tai othala. Riimukirjaimen nimi viittaa etymologisesti ’perintöön’ tai ’polveutumiseen’, ja natsit – jotka muutenkin tarttuivat luovalla innolla kaikenlaiseen muinaispohjoismaiseen ja muinaisgermaaniseen mytologiaan – käyttivät sitä tämän mukaisissa yhteyksissä, esimerkiksi Hitler-Jugendin sekä ”Rotu- ja asutusviraston” (Rasse- und Siedlungshauptamt; tämä laitos huolehti muun muassa SS-miesten ja heidän avioliittojensa rotupuhtauden valvonnasta) tunnuksissa. (Ainakin Saksassa näiden tunnusten käyttö on, monien muiden natsisymbolien tapaan, erityisellä lailla nimenomaisesti kielletty.)\nUusnatsipiireissä Odal-riimu on suosittu kuva-aihe. Itävallassa sitä käyttää teostensa signeeraamiseen taiteilija Manfred “Odin” Wiesinger, selittäen, että kyseessä on vain hänen nimikirjaimiinsa OW perustuva graafinen sommitelma… Tämä herra Wiesinger on viime päivät ollut Itävallan uutisotsikoissa merkillisen kulttuuripoliittisen väännön yhteydessä. Kolme vuotta sitten hän tuli Itävallan presidentinvaalien yhteydessä tunnetuksi oikeistopopulistisen FPÖ:n presidenttiehdokkaan Norbert Hoferin lempitaiteilijana, nyt FPÖ ehdotti häntä jäseneksi Ylä-Itävallan osavaltion kulttuurilautakuntaan (Landeskulturbeirat), jonka tehtävänä on erityisesti huolehtia osavaltion lakisääteisistä taidehankinnoista. Perusitävaltalaisten piirien ulkopuolella tästä ei olla lainkaan innoissaan. Ei myöskään siitä, että Ylä-Itävallan osavaltion taidekokoelmiin on ostettu kaksi Wiesingerin teosta – pienimuotoisia, musiikki- ja soitinaiheisia kuvia ns. Mozart-sarjasta – ja kaiken lisäksi vähän niin kuin tuttavankauppaa ja takaoven kautta, ilman virallista lautakunnan suositusta.\nManfred Wiesingerin taiteilijanimi Odin juontuu hänen Burschenschaft-taustastaan. Burschenschaftit, tai ainakin niiden tunnetuin tyyppi (on olemassa myös maltillisempia, taistelemattomia ja poliittisiin äärimeininkeihin etäisyyttä ottavia Burschenschafteja), ovat, tuota, kansallismielisiä opiskelijajärjestöjä. Niiden perinteisiin kuuluu kaljanjuontia, koppalakkiunivormuja ja eräänlaista miekkailua, jossa asiaan kuuluu kasvoihin haavoittuminen: kaksintaisteluarvet (Schmiss) poskissa ovat kunnia-asia. ”Kansallismielisyys” puolestaan on romanttista saksalais-kansallismielisyyttä, joka edustaa sitä samaa perinnettä, mistä natsismikin nousi, ja toisinaan edelleenkin flirttailee varsin avoimen uusnatsismin kanssa. Burschenschaft-taustainen akateeminen äärioikeisto pitää nykyään valtaa myös Itävallan FPÖ:ssä.\n”Odin” Wiesingerin tuotanto on rehellistä näköistaidetta, täysin vailla postmodernia tekotaiteellista ”rappiota”, ja vie katsojansa suoraan Kolmannen valtakunnan esteettisten ihanteiden maailmaan. Hän on maalannut muotokuvia, maisema- ja kukka-aiheita (tietenkin ruiskukkia), mutta myös germaanisen mytologian hahmoja sekä fantasiakuvia kauniista arjalaisista lapsista ja naisista…\n”Saksalaisuuden kukoistuksen ja sen rakastettavan olemuksen puolesta.”\n… sekä jykeväleukaisia saksalaisia sotilaita ensimmäisen ja toisen maailmansodan aikaisissa univormuissa. Uusnatsien kuvioissa Odin on tunnettu hahmo, hänen kuvituksiaan ilmestyy äärioikeistolaisissa julkaisuissa, ja Linzissä järjestettyyn äärioikeistolaisten ”Euroopan puolustajien” kongressiin hän maalasi kuvasarjan nimeltä Endsieg, ‘Lopullinen voitto’. Hänen tuotantoaan markkinoidaan yksityisten kanavien kautta sekä italialaisessa ”Thule”-galleriassa, joka tunnetaan natsiaiheisten koriste- ja muistoesineiden markkinapaikkana – Italiassa tätä koskeva lainsäädäntö on paljon löyhempää kuin Saksassa ja Itävallassa, missä natsisymboliikasta todellakin on säädetty yksityiskohtaiset kieltolait. Monien aatetoveriensa tapaan Odin on aktiivinen sosiaalisessa mediassa, ja hänen näppäimistöltään rapsahtelee varsin tymäkkää tekstiä. Tällä hetkellä esimerkiksi päivitellään hänen möläytystään Wienin kuvataideakatemian rehtorista Eva Blimlingeristä: “ruma, tyhmä lihakimpale” (hässliches und dummes Stück Fleisch).\nMutta taide sikseen, sillä FPÖ:n hallitustaivalta reunustaneet ”yksittäistapaukset” ovat juur’ikään huipentuneet oikein kunnon skandaaliin. Saksalaiset lehdet Süddeutsche Zeitung ja Der Spiegel saivat äskettäin haltuunsa video- ja äänitallenteita, joiden aitous on nyt tarkistettu ja sisältö analysoitu. Ne ovat peräisin Ibizalta, jonkun varakkaan henkilön hulppeassa huvilassa heinäkuussa 2017, Itävallan parlamenttivaalien alla järjestetystä tapaamisesta, johon osallistuivat FPÖ:n johtaja HC Strache, FPÖ:n parlamenttiryhmän johtaja Johann Gudenus vaimoineen, joku saksaa puhuva mies sekä nainen, joka puhuu videolla englantia ja venäjää. (Gudenuksella on tunnetusti hyvät Venäjä-suhteet; hän on opiskellut Venäjällä, puhuu kieltä sujuvasti ja on vieraillut Krimin valtauksen jälkeisen kansanäänestyksen ”demokraattisuutta” valvomassa.) Nainen kertoo olevansa Aljona Makarova, Putinin lähipiiriin kuuluvan venäläisen oligarkin sukulaistyttö, joka aikoo sijoittaa (ilmeisesti alkuperältään kyseenalaisia) rahavarojaan Itävaltaan. Hän haluaisi ostaa osuuden suositusta keltalehti Kronen Zeitungista ja olisi valmis tämän lehden avulla tukemaan FPÖ:n poliittisia pyrkimyksiä. Siitä hyvästä hän tietenkin odottaa vastapalveluksia.\nStrache ja Gudenus tosin vakuuttelevat, etteivät suostu tekemään mitään laitonta, eikä mikään todista, että he olisivat todellakin saaneet puolueensa vaalityöhön hämäräperäistä venäläistä rahaa. Silti he ovat ilmeisesti heitelleet naiselle varsin mielenkiintoisia ideoita: kunhan FPÖ pääsee hallitukseen (kuten sittemmin pääsikin), niin valtion rahoittamat rakennustyöt voitaisiin ohjata venäläisen naisen ja hänen kumppaniensa perustamille firmoille ja hintoihin puhaltaa sopivasti ilmaa. Venäläistä rahaa voitaisiin myös toimittaa FPÖ:lle ”riippumattoman, yleishyödyllisen” yhdistyksen kautta, tai ”Makarovalla” ja hänen edustamillaan tahoilla voisi olla mahdollisuus päästä mukaan Itävallan pelibisnekseen. Mielenkiintoista on ennen kaikkea, että Strache kertoo videolla haluavansa panna Itävallan mediamaiseman uusiksi Unkarin mallin mukaan; perusitävaltalaisten taistelusta riippumatonta mediaa ja etenkin yleisradioyhtiö ORFin tiukkoja uutistoimittajia vastaan on täälläkin ollut jo puhetta.\nVideo- ja ääninauhoitteet on ilmeisestikin tallennettu salaa, mutta saksalaisten toimittajien haastattelemat asiantuntijat vakuuttavat, että ne ovat aitoja: manipuloinnin mahdollisuus on käytännössä täydellisesti poissuljettu. Lähdesuojaan vedoten Süddeutsche Zeitung ja Spiegel eivät paljasta, keneltä tallenteet ovat peräisin. Ilmeisesti tieto Ibizan tapaamisesta on kuitenkin joissakin piireissä ollut jo liikkeellä. Huhtikuussa, kun Itävallassa jaettiin paikallista Venlaa eli tv-palkinto Romya, saksalainen koomikko Jan Böhmermann vitsaili tilaisuuteen osoitetussa videoviestissään olevansa parhaillaan ”melkoisessa kokkeli- ja Red Bull -pöllyssä parin FPÖ-liikekumppanin kanssa venäläisen oligarkin huvilassa Ibizalla” neuvottelemassa Kronen-Zeitungin haltuunotosta. Strache ja Gudenus myöntävät, että tämmöinen illanvietto Ibizalla ”kosteanhilpeässä lomatunnelmassa” todellakin tapahtui, mutta molemmat vakuuttavat koko ajan korostaneensa, että mihinkään laittomuuksiin ei tule ryhtyä.\nToistaiseksi ei liene mitään tietoa siitä, että tämä ”kosteanhilpeä” tapaaminen olisi oikeasti johtanut mihinkään lainvastaisiin tai päivänvaloa kestämättömiin toimiin. Strachen mahdollisina sponsoreinaan mainitsemat itävaltalaiset suuryritykset vakuuttavat, että eivät ole tukeneet FPÖ:tä suoraan saati ”yleishyödyllisten järjestöjen” kautta. ”Aljona Makarova” oli luultavasti houkutuslintu, arvelee Süddeutsche Zeitung, ja mahdollisesti koko tapaaminen olikin lavastettu vain ansaksi FPÖ-miehille. Joka tapauksessa he kävelivät iloisesti tähän ansaan ja kertoivat piilokameran kuullen olevansa valmiita jonkinlaiseen vilunkiin. Erityisen hyytävältä kuulostivat Strachen suunnitelmat vapaiden tiedotusvälineiden ”orbánisoimisesta”. ”Journalistit on tämän planeetan suurimpia huoria”, toteaa Strache jossain kohdassa nauhoitusta.\nOli miten oli, Strache ja kumppanit vaikuttavat olleen aivan valmiita jonkinlaiseen kyseenalaiseen diiliin venäläisten kanssa vaalikampanjansa edistämiseksi. Väkisinkin ajatukset singahtavat rapakon taakse ja Trumpin paljon veivattuihin Venäjä-kytköksiin. Mahtaakohan tästäkin jutusta lopulta koitua vain paljon porua mutta vähän villoja? Virallista lausuntoa ei liittokanslerinvirastosta ole vielä tullut; liittokansleri Kurz ilmeisesti keskustelee asiasta pienemmän koalitiokumppaninsa kanssa ennen kuin ilmoittaa mitään julkisuuteen. Der Standard -lehden mukaan FPÖ:ssä pidetään mahdollisena jopa, että Strache ja Gudenus joutuisivat eroamaan. Tällöin puoluejohtajaksi saattaisi nousta taannoinen presidenttiehdokas Norbert Hofer. Vielä mielenkiintoisempaa on, jatkaisiko Kurz hallitusyhteistyötä uuden FPÖ-johtajan kanssa vai seuraisiko tästä hallituksen hajoaminen ja uudet vaalit. Mutta eipä riennetä asioiden edelle.\nThis entry was posted on lauantaina 18. Toukokuuta 2019 at 12:47 am and is filed under Itävalta, politiikka.\tYou can follow any responses to this entry through the RSS 2.0 feed. You can leave a response, or trackback from your own site.\nOne Response to Natsahtelua ja trumputusta\nGeorgie Boldog sanoo:\n13 kesäkuun, 2019 3:46 pm